ہچکی (فلم)

ہچکی (انگریزی: Hichki) ایک بھارتی بالی وڈ ڈراما فلم ہے۔ فلم کی ہدایت کاری سدھارتھ پی ملہوترا نے کی ہے اور فلم پروڈیوسر منیش شرما ہیں، جبکہ پروڈکشن کمپنی یش راج فلمز ہے۔۔ فلم ہالی وڈ کی فلم فرنٹ آف دی کلاس سے اپنائی گئی ہے جو خود ایک ”Front of the Class: How Tourette Syndrome Made Me the Teacher I Never Had“ از براڈ کوہن نامی کتاب پر مبنی ہے۔ یش راج فلمز نے اجازت کے بعد فلم بندی کی۔ فلم کی مرکزی کردار رانی مکھرجی ہیں جنھوں نے ایک ٹیچر کا کردار ادا کیا ہے جس کو ٹوریٹ سینڈروم ہوتا ہے۔ ٹیچر کی کہانی ایک ایسی خاتون پر مبنی ہے جو خود میں موجود خامی کو اپنی طاقت بنا کر زندگی میں آگے بڑھنے کا جذبہ رکھتی ہے۔ فلم کا ٹریلر 19 دسمبر 2017ء کو منظر عام پر آیا تھا۔ فلم 23 مارچ 2018ء کو ریلیز ہوئی۔

ستارے 
 رانی مکھرجی بطور نینا ماتُھر
 ہرش مایر بطور آتیش
 سپریہ پلگاؤنکر
 کنال شنڈے
 شیوکمار سبھرامنیم
 نیرج کابی
 آصف بصرا
 ای وان روڈریگیوس بطور پرنسپل
 سپریو بوس بطور سینئر مرد ٹیچر

تیاری

فلم بندی 
ہچکی، 2008ء کی فلم فرنٹ آف دی کلاس (کتاب پر مبنی فلم) سے متاثر ہو کر بنائی گئی ہے۔ یہ فلم دو مہینوں میں شوٹ کی گئی ہے۔ فلم کی عکس بندی 4 اپریل 2017ء کو شروع ہوئی اور آخری مناظر 5 جون 2017ء کو شوٹ کیے گئے۔ فلم کی شوٹنگ کا آخری دن 12 نومبر 2017ء کو تھا۔

اشتہارات 
فلم کا باضابطہ ٹریلر 19 دسمبر 2017ء کو ریلیز کیا گیا۔

حوالہ جات

بیرونی روابط 
 بالی وڈ ہنگامہ پر ہچکی

2010ء کی دہائی کی ہندی فلمیں
2018ء کی فلمیں
بھارتی فلمیں
ہندی زبان کی فلمیں
ممبئی میں ہونے والے واقعات پر فلمیں
یش راج فلمز کی فلمیں
ممبئی میں عکس بند فلمیں
بھارتی مزاحیہ-ڈراما فلمیں
Short description is different from Wikidata